ຜູ້​ບັນຊາ​ການ​ທະຫານ​​ເນ​ໂຕ້ ຮຽກຮ້ອງ​ອີກ​ຄັ້ງໜຶ່ງ ​ໃຫ້​ສົ່ງ​ອາວຸດ​​ປ້ອງ​ກັນ​ ໄປ​ໃຫ້​ຢູ​ເຄຣນ
ນາຍ​ພົນ Breedlove ​ໄດ້​ອ້າງ​ອີງ ​ເຖິງ​ຂໍ້​ມູນ​ລັບ​ຂອງ​ເນ​ໂຕ້ ​ທີ່​ທ່ານ​ເອີ້ນ​ວ່າ ຫລັກ​ຖານ​ໃໝ່ທີ່ “ໜ້າ​ເປັນ​ຫ່ວງ” ​ຂອງ​ສະຖານະການ ຢູ່ພາກຕາເວັນອອກ ຂອງຢູເຄຣນ.
ຜູ້ບັນຊາການທະຫານອົງການເນໂຕ້ ຮຽກຮ້ອງອີກຄັ້ງໜຶ່ງ ຕໍ່ ບັນດາປະເທດຕາເວັນຕົກ ໃຫ້ພິຈາລະນາສົ່ງອາວຸດປ້ອງກັນ ໄປໃຫ້ຢູເຄຣນ ເພື່ອຊ່ອຍຕ້ານຢັນ ການສະໜັບສະໜູນ ທີ່ມີ ສືບຕໍ່ມາຂອງຣັດເຊຍ ແກ່ພວກກະບົດນິຍົມລັດເຊຍ ຢູ່ທາງ ພາກຕາເວັນອອກຂອງຢູເຄຣນນັ້ນ ພົນເອກ Philip Breedlove ຈາກກອງທັບອາກາດສະຫະລັດ ກ່າວຢູ່ໃນກອງປະຊຸມບັ້ນໜຶ່ງທີ່ Brussels ໃນວັນອາທິດວານນີ້ວ່າ ທ່ານບໍ່ຄິດວ່າ ນາຍພົນ Breedlove ໄດ້ອ້າງອີງເຖິງຂໍ້ມູນລັບຂອງເນໂຕ້ ທີ່ສະແດງໃຫ້ເຫັນ ອັນທີ່ທ່ານ ເອີ້ນວ່າ ຫລັກຖານໃໝ່ທີ່ “ໜ້າເປັນຫ່ວງ” ຂອງອາວຸດຍຸດໂທປະກອນ ແລະເຄື່ອງຂອງ ຕ່າງໆທີ່ຫລັ່ງໄຫລ ຂ້າມຊາຍແດນລະຫວ່າງ ຢູເຄຣນ ແລະ ຣັດເຊຍ ທີ່ບໍ່ມີການຍາມຮັກ ສານັ້ນ ຊຶ່ງເປັນການລະເມີດຕໍ່ຂໍ້ຕົກລົງຢຸດຍິງທີ່ມົສກູໄດ້ຊ່ອຍໄກ່ເກ່ຍ ເມື່ອເດືອນກຸມພາ ຜ່ານມາ ໃນໄລຍະຫຼາຍໆອາທິດບໍ່ນານມານີ້ ນັກການທູດຂັ້ນສູງຂອງເຢຍຣະມັນ ສອງທ່ານ ໄດ້ ເຕືອນຕໍ່ການສະໜອງອາວຸດຮ້າຍແຮງໃຫ້ແກ່ຢູເຄຣນ ໂດຍປາດສະຈາກການໄຕ່ຕອງ ເບິ່ງກ່ອນ ຄວາມອາດເປັນໄປໄດ້ທີ່ວ່າ ຈະມີການຕອບໂຕ້ຢ່າງໃຫຍ່ ຂອງກອງກຳລັງ ທະຫານຣັດເຊຍ ທີ່ເໜືອກວ່າ ກອງກຳລັງທະຫານຂອງ Kyiv ນັ້ນ ລັດຖະມົນຕີຕ່າງປະເທດເຢຍຣະມັນ ທ່ານ Frank Walter-Steinmeier ໄດ້ກ່າວເມື່ອ ຕົ້ນເດືອນນີ້ ຕໍ່ອົງການຂ່າວ AP ວ່າ ການສະໜອງອາວຸດແບບນັ້ນ ໃຫ້ແກ່ Kyiv ອາດສົ່ງຜົນໃຫ້ການຂັດແຍ້ງກັນນັ້ນ ລຸກລາມອອກໄປຈົນ